Beclean

Beclean, cunoscut și ca Beclean pe Someș, (în , în ) este un oraș în județul Bistrița-Năsăud, Transilvania, România, format din localitatea componentă Beclean (reședința), și din satele Coldău, Figa și Rusu de Jos. Beclean are o populație de  locuitori și este un important nod de cale ferată.

Istorie 
 Becleanul este atestat documentar din 1235 cu numele Bethleem, ca mijloc de protecție împotriva deselor incursiuni tătare au fost ridicate inițial palisade și valuri de pământ.
 Cetatea a fost construită ulterior, pe cheltuiala familiei nobiliare maghiare Bethlen, de care se leagă numele localității. 
 În timpul revoltei curuților (1703-1711) cetatea a fost serios afectată.

În anul 1848 generalul revoluționar Józef Bem a obținut la Beclean o victorie asupra trupelor imperiale austriece.

Demografie 

Conform recensământului efectuat în 2021, populația orașului Beclean se ridică la 11.260 de locuitori, în creștere față de recensământul anterior din 2011, când fuseseră înregistrați 10.628 de locuitori. Majoritatea locuitorilor sunt români (79,12%), cu minorități de maghiari (9,66%) și romi (3,24%), iar pentru 7,85% nu se cunoaște apartenența etnică. Din punct de vedere confesional, majoritatea locuitorilor sunt ortodocși (65,98%), cu minorități de penticostali (9,89%), reformați (8,69%), greco-catolici (2,82%), baptiști (1,25%), adventiști (1,07%) și romano-catolici (1,05%), iar pentru 8,5% nu se cunoaște apartenența confesională.

Populație istorică 

 În 1850 la Beclean locuiau 1475 de persoane, din care 805 români, 327 maghiari, 163 evrei și 180 din alte etnii.
 La recensământul din 1910 în Beclean locuiau 3070 de locuitori dintre care : 1791 maghiari și 1205 români.

Politică 
Orașul Beclean este administrat de un primar și un consiliu local compus din 17 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

 Primar: Nicolae Moldovan (PSD)
 Viceprimar: Ștefan Mathe (UDMR)
 Consiliul alcătuit are următoarea componență:
 11 membri PSD
 3 membri PNL
 2 membri UDMR
 1 membru PMP

Educație

Școala Gimnazială „Grigore Silași” - clasele primare  

 Școala se afla pe strada Petru Maior. 
 Având condiții moderne și fiind cea mai nouă școală a orașului.
 Se predă în limba română și maghiară.
 Clasele P-4 cu studiu dimineața.
 Postliceală cu studiu după-masă.
 În anul 2012 a fost comasată prin absorbție de către Școala Grigore Silași

Școala Gimnazială „Grigore Silași” 
 Este cea mai veche si cea mai mare școală a orașului (modernizată pe parcurs).
 Cea mai mare capacitate de elevi (1310). 
 Limbile de predare sunt româna și maghiară. 
 Are clasele 5-8 .
 Se afla în Piața Libertății, nr.19.

Liceul Tehnologic Agricol 
Grupul Școlar liceal tehnologic agricol se află pe strada Parcului, în incinta fostului castel Bethlen 1; limba de predare este româna și are 4 profile: 
1.Liceu
 Resurse naturale și protecția mediului - Agricultura
 Resurse naturale și protecția mediului - Protecția mediului
2. Școală profesională
 Tehnic - Mecanică

Liceul tehnologic „Henri Coandă” 
Se află pe strada Liviu Rebreanu, nivel doar învățământ liceal cu profilele:
1.Liceu
 Servicii - Economic 
 Servicii - Economic (secție maghiară)
 Tehnic - Mecanică
2. Școală profesională
 Tehnic - Construcții, instalații și lucrări publice 
 Tehnic - Industrie textile și pielărie

Colegiul Național „Petru Rareș” 
Colegiul Petru Rareș este alcătuit din 3 clădiri și se află pe strada Liviu Rebreanu, limba de predare este româna.

Învățământul liceal se desfășoară în clădirea D, are următoarele profile: 
 Servicii - Economic , (1 clasă)
 Real - Matematică-Informatică , (1 clasă)
 Real - Stiinte ale Naturii , (2 clase)
 Uman - Filologie , (1 clasă)
 Uman - Științe Sociale.

Învățământul gimnazial se desfășoară în clădirea A.

Învățământul primar și pre-primar se desfășoară în clădirea C unde se află și cantina.

Centrul Școlar de Educație Incluzivă 
Școala pentru copii cu diferite handicapuri și autism.

Grădinița cu Program Prelungit „Albă ca Zăpada” 
Este o grădiniță cu program prelungit cu predare în limba română și maghiară.

Este structură a Școlii Gimnaziale Grigore Silași

Grădinița cu Program Normal „1 Iunie” 
Este o grădiniță cu program normal cu predare în limba română și maghiară.

Este structură a Școlii Gimnaziale Grigore Silași

Obiective turistice 

 Biserica Reformată-Calvină (Piața Libertății) a fost construită în secolul al XV-lea în stil gotic. În această biserică se găsesc morminte ale familiilor nobiliare maghiare Bethlen și Bánffy.
 Primul Castel Bethlen, de pe latura nordică a Pieței Libertății, a fost edificat în secolul al XVIII-lea (1768), în stil baroc. Ancadramente de piatră sculptată; decor de stuc. Parter boltit, un singur etaj. Plan general dreptunghiular. În clădire funcționează în prezent o școală cu profil agricol. 
 Al doilea Castel Bethlen, situat pe latura vestică a Pieței Libertății, găzduiește în prezent Școala Generală Grigore Silași.

Personalități 
 Lukácsy Kristóf (1804-1876), preot romano-catolic, membru al Academiei Maghiare
 Grigore Silași (1836-1897), preot greco-catolic, filolog, folclorist, membru de onoare al Academiei Române.
 András Bethlen (1847-1898), politician maghiar
 Liviu Maior (n. 1940), istoric și politician român.
 Tomcsányi Mária (n. 1945), redactor de radio și televiziune din Ungaria
 Aharon Zeevi-Farkaș (n. 1948), general israelian
 Radu Afrim (n. 1968) regizor de teatru român
 Cornel Cornea (n. 1981), fotbalist român.
 Mircea Popa    (Mircea Bravo) comediant  român.

Note

Vezi și 
 Listă de castele în România
 Biserica reformată din Beclean
 Castelul Bethlen din Beclean
 Castelul Bethlen Pal din Beclean

Imagini

Legături externe 

 Fostul castel al contelui Pál Bethlen din Beclean
 Biserica Reformată din Beclean

Beclean
Beclean
Beclean